钦定古今图书集成/明伦汇编/闺媛典/第314卷 > 皇清四十七 > 夏宝忠侧室杨氏〈戴氏附〉
## 钦定古今图书集成/明伦汇编/闺媛典/第314卷 > 皇清四十七 > 夏宝忠侧室杨氏〈戴氏附〉

按《江阴县志》：“杨氏，夏宝忠侧室。性好善，遇人贫苦疾病，怜悯存恤，恩怨无间。事忠妻缪氏，虽燕亵必以礼，缪颇贤之。年二十八忠亡，训二子读书，年七十二终。戴氏亦宝忠妾，年十八事忠。二十六与杨共孀守。父母强之改适，不从。长斋绣佛，孤苦四十年，卒年六十有一。”